JAS ประกาศงบฯ Q3 โชว์รายได้แตะ 4.82 พันลบ. รับฐานลูกค้า “3BB” โต
JAS ประกาศงบฯ Q3 รายได้แตะ 4.82 พันลบ. รับฐานลูกค้า "3BB" โต
JAS ประกาศงบฯ Q3 รายได้แตะ 4.82 พันลบ. รับฐานลูกค้า "3BB" โต
16 พ.ย. 2563

บริษัทจัสมิน อินเตอร์เนชั่นแนล จำกัด (มหาชน) หรือ JAS รายงานผลการดำเนินงานไตรมาส 3/2563 สิ้นสุด 30 ก.ย.2563 ดังนี้

โดยไตรมาสดังกล่าวบริษัทมีผลขาดทุนเนื่องจากมีรายการปรับปรุงสำรองประกันรายได้ค่าเช่า OFC ของ JASIF จากการเปลี่ยนแปลงสมมติฐานอัตราคิดลดจำนวน 80 ล้านบาท และการบันทึก Deferred Tax ของบริษัทและบริษัทย่อยจำนวน 9 ล้านบาท อีกทั้งยังมีบันทึกขาดทุนจากอัตราแลกเปลี่ยนจำนวน 85 ล้านบาท และผลขาดทุนด้านเครดิตที่คาดว่าจะเกิดขึ้น (สำรองหนี้สงสัยจะสูญของ 3BB) จำนวน 60 ล้านบาท ทำให้สุทธิแล้วบริษัทมีผลขาดทุนสุทธิ
อย่างไรก็ตาม บริษัทมีรายได้รวมจากการดำเนินงานในไตรมาส 3 ปี 2563 จำนวน 4,817 ล้านบาท เมื่อเทียบกับไตรมาส 3 ปี 2562 ซึ่งรายได้รวมจากการดำเนินงานอยู่ที่ 4,664 ล้านบาท เพิ่มขึ้น 3% และเมื่อเทียบกับไตรมาส 2 ปี 2563 รายได้รวมจากการดำเนินงานอยู่ที่ 4,833 ล้านบาท รายได้รวมส่วนใหญ่มาจากบริษัท ทริปเปิลที บรอดแบนด์ จำกัด (มหาชน) หรือ TTTBB
ทั้งนี้ไตรมาส 3 ปี 2563 ลูกค้าที่ใช้บริการของบริษัท ทริปเปิลที บรอดแบด์ จำกัด (มหาชน) หรือ 3BB จำนวนลูกค้าที่ใช้บริการ 3BB อยู่ที่ 3.43 ล้านราย คิดเป็น 69% เพิ่มขึ้นจาก 66% ในไตรมาส 2/2563